สวัสดีค่ะ อยากสอบถามว่า หนูฉีดวัคซีนพิษสุนัขบ้าครบ 4 เข็มไปแล้วเมื่อวันที่ 14 ธันวาคม 2564 และเมื่อวันที่ 29 มกราคม 2565 หนูได้ให้อาหารสุนัขจรที่ทำงาน โดยที่มือหนูมีแผลที่นิ้ว(เป็นแผลที่เกิดจากการตัดเล็บโดนเนื้อ แต่ไม่มีเลือดออก โดนน้ำและแอลกอฮอล์ไม่แสบ มีลักษณะแดงและเจ็บเวลาใช้นิ้วกด)และได้สัมผัสโดนน้ำลายสุนัขในถาดอาหารที่สุนัขพึ่งกินเสร็จ หนูจะได้รับเชื้อโรคจากน้ำลายสุนัขมั้ยคะ และควรไปฉีดวัคซีนกระตุ้นมั้ยคะ
สวัสดีค่ะ การสัมผัสที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆ จากที่กล่าวมาถ้าเป็นแผลเล็กๆ ไม่ได้โดนหรือขัดหรือข่วนโดยตรง เพียงแต่ไปสัมผัสน้ำลายสุนัขที่ติดบนภาชนะ โอกาสรับเชื้อมีได้น้อยการกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วัน หากไม่สบายใจ สามารถนำสมุดวัคซีนไปปรึกษาแพทย์ที่รพใกล้บ้านอีกครั้งได้ แต่จริงๆแล้วถ้าเพิ่งฉีดครบมาตอนเดือนธค ภูมิคุ้มกันจะยังอยู่ในระดับที่สูงมากภายใน 1-3 เดือนแรกหลังฉีด อีกทั้งเป็นเหตุการณ์ที่มีความเสี่ยงต่ำ น่าจะยังไม่ต้องได้รับวัคซีนกระตุ้นซ้ำ